Diari Oficial de la Generalitat Valenciana


Sumari del DOGV 4613, del 22-10-2003 (2003/10756)

RESOLUCIÓ de 1 d'octubre de 2003, del conseller de Justícia i Administracions Públiques, per la qual s'acorda la liquidació de la Fundació Francisco Egea i n'ordena la inscripció al Registre de Fundacions de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4613

Data del DOGV
:   22-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10853


Data del document
:   01-10-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

RESOLUCIÓ de 1 d'octubre de 2003, del conseller de Justícia i Administracions Públiques, per la qual s'acorda la liquidació de la Fundació Francisco Egea i n'ordena la inscripció al Registre de Fundacions de la Comunitat Valenciana. [2003/X10982]
  
Vist l'expedient de liquidació de la Fundació Francisco Egea, resulten els següents fets:
  
Primer
  
La Fundació Francisco Egea es va classificar mitjançant Resolució del Ministeri de la Governació, de data 26 de gener de 1932.
  
Es va fundar per testament atorgat pel Sr. Francisco de Egea, el 19 d'agost de 1404. Les finalitats de la fundació, per a les quals va ser constituïda, eren el compliment de càrregues purament piadoses i la dotació, amb 50 sous reals, a l'Hospital de la vila d'Ontinyent; la mateixa dotació per a l'Hospital de la vila d'Albaida; el sosteniment d'una casa a Agullent per a la recollida de pobres i a la concessió de dots a parents en els graus i línies fixats pel testador.
  
Que de les dades que es troben en el Registre de Fundacions, la dotació de la Fundació estava formada per 2 làmines DPI, per valor de 71.000 pessetes.
  
Segon
  
Que mitjançant escrit de l'1 de juliol de 2003, del director del Gabinet Jurídic de Presidència, es va trametre al Servici d'Entitats Jurídiques la Sentència de 12 de juny de 2003, dictada en el judici d'incidents núm. 49-01 pel Jutjat de 1a Instància número 20 de València, per la qual s'estima la demanda interposada per la Generalitat Valenciana contra el Patronat de la Fundació Francisco Egea, i es declara la seua extinció per la impossibilitat de realització de les finalitats fundacionals.
  
Tercer
  
Que dins del procediment de liquidació de la Fundació Francisco Egea, mitjançant escrit del Servici d'Entitats Jurídiques, de data 25 de juliol de 2003, es va sol·licitar del Banc d'Espanya que informara si la citada Fundació tenia algun depòsit de valors DPI o qualsevol altre.
  
Quart
  
Per escrit de data 13 d'agost, el Banc d'Espanya va informar que segons les dades que es troben en els seus registres no hi havia cap tipus de depòsit a nom de la Fundació Francisco Egea, per la qual cosa, i realitzades totes les operacions de liquidació, no hi ha constància en el Registre de Fundacions de l'existència de cap altres béns o drets que puguen ser liquidats.
  
Fonaments de dret
  
I. L'article únic del Decret 7/2003, de 21 de juny, del president de la Generalitat, pel qual s'assignen competències a les conselleries, així com l'article 1 del Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a esta Conselleria correspon exercir, entre altres, les competències en matèria de fundacions.
  
II. L'article 26 de la Llei 8/98, de 9 de desembre, de Fundacions de la Comunitat Valenciana, i l'article 40, del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, establixen que l'extinció de la fundació determinarà l'obertura del procediment de liquidació, que serà realitzat pel Patronat de la Fundació sota el control del Protectorat.
  
III. Declarada l'extinció de la Fundació per la impossibilitat de realització de les finalitats fundacionals, d'acord amb la resolució judicial que se cita en l'antecedent de fet segon de la present Resolució, i a causa de la inexistència de Patronat, el procediment de liquidació ha sigut portat a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana, i no hi ha béns ni drets resultants de la liquidació practicada.
  
IV. L'article 47 m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, establix l'obligació de la inscripció en el Registre de Fundacions de la Comunitat Valenciana de l'extinció i liquidació de les fundacions.
  
Vistos els preceptes legals citats i la resta de generals de pertinent aplicació, resolc:
  
1. Acordar la liquidació de la Fundació Francisco Egea, i que no hi ha béns ni drets resultants de la citada liquidació.
  
2. Ordenar la inscripció de l'acord de liquidació de la Fundació Francisco Egea en el Registre de Fundacions de la Comunitat Valenciana.
  
Publiqueu la present resolució, que és definitiva en via administrativa, amb l'advertiment que contra esta es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors, des de l'endemà de la notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Sense perjudici que puga interposar-se, si fa el cas, recurs de reposició potestatiu en el termini d'un mes davant el conseller de Justícia i Administracions Públiques, o qualsevol altre recurs que estime procedent.